钦定古今图书集成/明伦汇编/氏族典/第047卷 > 《郑樵通志》 > 邳肜〈父吉〉
## 钦定古今图书集成/明伦汇编/氏族典/第047卷 > 《郑樵通志》 > 邳肜〈父吉〉

按《后汉书邳肜传》：“肜字伟君，信都人也。父吉，为辽西
太守。肜初为王莽和成卒正，世祖徇河北，肜举城降，
以为太守。世祖从蓟还，失军，欲至信都，乃选精骑二
千馀匹，缘路迎世祖军，拜肜为后大将军。及拔邯郸，
封武义侯。建武元年，更封灵寿侯，行大司空事。帝入
洛阳，拜肜太常，转少府，是年免。复为左曹侍中，常从”
征伐。六年，就国，卒。